《鲁墟行》
宋代·苏泂

今兹水用事，檐雨四十日。
祷祈遍群望，鱼解入家宅。
小民例煎遍，在在绝粒食。
圣人制邦国，休养觊生活。
本根者州县，父母资牧伯。
夫何失其理，致使为盗贼。
犯之复无赦，恐负天地德。
昨来诸暨变，本以鹾故得。
有司屡杀戮，势欲与之敌。
民生各良性，岂独肆凶慝。
饥寒遍于后，妻子时动色。
那知刀锯威，乃甚沟壑厄。
市人起相战，争利初殴击。
吾非志剽掠，解后有其迹。
王官亦人耳，闻此宜隐恻。
不然罹宪网，无暇谋复出。
呜呼不得已，天下盖非一。
横尸类难狗，斩刈遽狼藉。
颇闻动官军，馀党收捕急。
傥非劝本务，有死民不易。
是时天复雨，省宰到层毕。
夫民使之饱，不饱亦吾匹。
丁宁善其生，泪下死魂魄。

作者简介：苏泂（一一七○～？）（与赵师秀同龄，生年参《文学遗产》一九八三年四期《赵师秀生年小考》），字召叟，山阴（今浙江绍兴）人。颂四世孙。生平事迹史籍失载，从本集诗篇可知，早年随祖师德宦游成都，曾任过短期朝官，在荆湖、金陵等地作幕宾，身经宁宗开禧初的北征。曾从陆游学诗，与当时著名诗人辛弃疾、刘过、王楠、赵师秀、姜夔等多有唱和。卒年七十馀。有《泠然斋集》十二卷、《泠然斋诗馀》一卷（《直斋书录解题》卷二○、二一），已佚。清四库馆臣据《永乐大典》辑为《泠然斋诗集》八卷。